SET ปิดเช้าลบ 4 จุด ไร้ปัจจัยใหม่หนุน นลท.รอเงินเฟ้อสหรัฐ-ประชุมเฟด สัปดาห์หน้า
SET ปิดเช้าลบ 4 จุด ขาดปัจจัยใหม่หนุน บาทอ่อนค่ากด “ฟันด์โฟลว์” ไหลออก นักลงทุนรอเงินเฟ้อสหรัฐ-ประชุมเฟดสัปดาห์หน้า ให้แนวรับ 1,625 จุด และแนวต้าน 1,640 จุด
SET ปิดเช้าลบ 4 จุด ขาดปัจจัยใหม่หนุน บาทอ่อนค่ากด “ฟันด์โฟลว์” ไหลออก นักลงทุนรอเงินเฟ้อสหรัฐ-ประชุมเฟดสัปดาห์หน้า ให้แนวรับ 1,625 จุด และแนวต้าน 1,640 จุด
7 ธ.ค. 2565

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยในช่วงเช้าที่ผ่านมาแกว่งในกรอบแคบ เนื่องจากขาดปัจจัยใหม่เข้ามาสนับสนุน หลังตัวเลขเงินเฟ้อของไทยในเดือน พ.ย.ออกมาชะลอตัวลงเป็นไปตามคาดการณ์ ทำให้ตลาดฯ ไม่ได้ตอบรับกับประเด็นดังกล่าวมากนัก รวมถึงค่าเงินบาทก็อ่อนค่าส่งผลให้เงินทุนต่างชาติไหลออก อีกทั้งคาดว่านักลงทุนยังอยู่ระหว่างรอติดตามการเปิดเผยตัวเลขเงินเฟ้อในฝั่งสหรัฐ และการประชุมธนาคารกลางสหรัฐ (เฟด) ในสัปดาห์หน้า
สำหรับแนวโน้มช่วงบ่าย คาดแกว่งตัวแคบๆ คล้ายกันกับช่วงเช้า โดยให้แนวรับไว้ที่ 1,625 จุด และแนวต้าน 1,640 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTT มูลค่าการซื้อขาย 1,750.44 ล้านบาท ปิดที่ 32.50 บาท ลดลง 0.25 บาท
PTTEP มูลค่าการซื้อขาย 1,319.03 ล้านบาท ปิดที่ 179.00 บาท ลดลง 1.50 บาท
DELTA มูลค่าการซื้อขาย 956.08 ล้านบาท ปิดที่ 710.00 บาท ลดลง 30.00 บาท
CPALL มูลค่าการซื้อขาย 824.46 ล้านบาท ปิดที่ 64.50 บาท เพิ่มขึ้น 0.75 บาท
KBANK มูลค่าการซื้อขาย 749.79 ล้านบาท ปิดที่ 143.50 บาท เพิ่มขึ้น 1.50 บาท